TS Intermediate Results 2019: जानिए कब आएगा तेलंगाना बोर्ड की इंटर परीक्षाओं का रिजल्ट  
इंटर परीक्षाओं का रिजल्ट 14 अप्रैल या उसके बाद आएगा.
रिजल्ट वेबसाइट bie.telangana.gov.in पर जारी होगा.
परीक्षा 28 फरवरी से 18 मार्च तक हुई थी.
तेलंगाना बोर्ड इंटरमीडिएट परीक्षाओं का रिजल्ट (TS Intermediate Results 2019) जल्द ही जारी करेगा. TSBIE बोर्ड के एक अधिकारी  ने NDTV को बताया,'' तेलंगाना बोर्ड इंटरमीडिएट रिजल्ट (Telangana Board Results) 14 अप्रैल या उसके बाद जारी किया जाएगा.'' अधिकारी ने कहा,'' बोर्ड ने उत्तरपुस्तिकाओं का मूल्यांकन कार्य पूरा कर लिया है.'' इंटरमीडिएट रिजल्ट (TS Inter Results 2019) बोर्ड की ऑफिशियल वेबसाइट bie.telangana.gov.in पर जारी किया जाएगा. स्टूडेंट्स अपना रिजल्ट इस वेबसाइट पर जाकर ही चेक कर सकते हैं. इस साल तेलंगाना बोर्ड (Telangana Board) की इंटर फर्स्ट ईयर की परीक्षाएं 27 फरवरी से 16 मार्च के बीच आयोजित की गई थी. जबकि सेकंड ईयर की परीक्षा 28 फरवरी से 18 मार्च तक हुई थी. इस साल करीब 9 लाख छात्रों ने इंटरमीडिएट की परीक्षा में भाग लिया है.